Diari Oficial de la Generalitat Valenciana


Sumari del DOGV 5967, del 04-03-2009 (2009/2184)

Bases de la convocatòria per a la selecció de personal per a cobrir sis llocs de treball d'auxiliar administratiu, inclosos en l'oferta d'ocupació pública de l'any 2008.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/2184


Data del document
:   23-02-2009

Organisme emissor
:   Ajuntament d'Albal

Tipus de document
:   Convocatòria

Descriptors 

:   * Albal
    * administració local
    * concurs administratiu

Bases de la convocatòria per a la selecció de personal per a cobrir sis llocs de treball d'auxiliar administratiu, inclosos en l'oferta d'ocupació pública de l'any 2008. [2009/2184]  
 En data 20 de febrer de 2009 l'alcaldia presidència, mitjançant la Resolució número 2009/00019, va acordar l'aprovació de les bases reguladores i la convocatòria de proves per a la selecció de sis auxiliars administratius.  
De conformitat amb el que establix la Resolució d'Alcaldia de data 9 de juliol de 2008, per la que es va aprovar l'oferta d'ocupació pública per a l'any 2008, publicada en el Butlletí Oficial de la Província de València número 184, de 4 d'agost de 2008, s'acorda convocar proves selectives d'accés al grup C2, sector administració general, pel sistema de concurs oposició, el qual es regirà pel que establix la Llei 7/2007, de 12 d'abril, de l'Estatut Bàsic de l'Empleat Públic, en el decret Legislatiu de 24 d'octubre de 1995, pel qual s'aprova el Text Refós de la Llei de Funció Pública Valenciana i la resta de normativa de desenvolupament, i pel que disposen les següents bases de la convocatòria per a la selecció de personal per a cobrir sis llocs de treball d'auxiliar administratiu, inclosos en l'oferta d'ocupació pública de l'any 2008.  
Primera. Objecte de la convocatòria  
És objecte de la present convocatòria la selecció de personal, per mitjà del sistema de concurs oposició, per a cobrir sis llocs de treball d'auxiliar administratiu, torn d'accés lliure, pertanyent a l'escala d'administració general, subescala auxiliar, denominació auxiliar d'administració general, grup C2, incloses en l'oferta d'ocupació pública d'este Ajuntament corresponent a l'any 2008, aprovada per la Resolució d'Alcaldia de data 9 de juliol de 2008, i publicada en el Butlletí Oficial de la Província de València número 184, de data 4 d'agost de 2008.   
Segona. Condicions generals dels aspirants  
Per a ser admés a estes proves selectives serà necessari complir els requisits següents:  
1. Nacionalitat: tindre la nacionalitat espanyola o la d'un dels restants estats membres de la Unió Europea o d'aquells estats a què els siga aplicable la lliure circulació de treballadors, en els termes que preveu la llei estatal que regula esta matèria.   
2. Edat: tindre complits 16 anys i no excedir, si és el cas, de l'edat màxima de jubilació forçosa.  
3. Titulació: estar en possessió del títol de graduat escolar, graduat en educació secundària, formació professional de primer grau o equivalent, o en condicions d'obtindre'l en la data en què acabe el termini de presentació d'instàncies. S'acreditarà per mitjà del títol expedit per l'autoritat acadèmica competent, qui certificarà, a més, sobre les equivalències. En el cas de titulacions obtingudes en l'estranger haurà d'estar-se en possessió de la credencial que n'acredite l'homologació.  
4. Compatibilitat funcional: posseir la capacitat física i psíquica necessària per a l'exercici de les funcions del lloc de treball oferit.  
5.Habilitació: no haver sigut separat/da per mitjà d'expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.  
Les condicions per a ser admesos a les proves, hauran de reunir-se en el moment de la finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
Tercera. Presentació d'Instàncies  
Els que desitgen participar en la present convocatòria hauran de sol·licitar-ho per mitjà d'una instància que es dirigirà a la Presidència de la corporació i que es presentarà en el Registre General durant el termini de 20 dies naturals, comptadors des de l'endemà de la publicació de l'extracte de la present convocatòria en el Boletín Oficial del Estado. Les bases es publicaran en el Diari Oficial de la Comunitat Valenciana i en extracte en el Butlletí Oficial de la Província de València.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives serà facilitat gratuïtament per l'Ajuntament (Oficina d'Informació), o bé descarregat de la pàgina web municipal .  
La instància haurà d'anar acompanyada del justificant d'haver ingressat els drets d'examen, establits en 48,08 euros, i ha d'adjuntar-se, a la instància, el resguard acreditatiu del ingrés directe o per transferència en el compte 0030/3104/44/7199566250 obert a nom de l'Ajuntament d'Albal en el Banc Espanyol de Crèdit; es farà constar, en la transferència, el concepte i el nom de l'aspirant. Si el pagament es va efectuar per mitjà de gir postal o telegràfic, es consignarà en la instància número de gir i s'adjuntarà el justificant corresponent.  
De conformitat amb el que disposa l'article 6 de beneficis fiscals, de l'ordenança reguladora de la taxa per la prestació de servicis administratius en processos de selecció de persones, gaudiran d'exempció:  
1. Les persones amb un grau de minusvalidesa igual o superior al 33%, les quals han de presentar un certificat de minusvalidesa o una resolució d'incapacitat total que ho acredite.  
2. Les persones que figuren com a demandants d'ocupació durant el termini, almenys, d'un mes anterior a la data de la convocatòria. Esta circumstància s'haurà d'acreditar a través d'una fotocòpia del DARDE (document que li acredita com a demandant d'ocupació) que ho justifique i vida laboral emesa per la Tresoreria General de la Seguretat Social.  
3. Les famílies nombroses en els termes de l'article 12.1.C. de la Llei 40/2003, de Protecció de Família Nombrosa, que hauran d'aportar el títol actualitzat acreditatiu de tal condició.  
Per a ser admesos i prendre part en les proves selectives a més de les circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, els aspirants podran ser requerits per a efectuar les comprovacions oportunes.  
Segons l'article 26,3 del Reial Decret Legislatiu 2/2004, de 5 de març, pel que s'aprova el text refós de la Llei Reguladora de les Hisendes Locals, procedirà la devolució dels drets d'examen quan no es realitze el fet imposable per causes no imputables al subjecte passiu. En conseqüència, no procedirà la devolució de la taxa ingressada en els supòsits d'exclusió definitiva de les proves per causes imputables a l'interessat, com poden ser l'incompliment dels requisits de la convocatòria o la no-presentació en termini de les instàncies i els documents.  
Quarta. De l'admissió dels aspirants  
Finalitzat el termini d'admissió d'instàncies, per Resolució de l'Alcaldia, s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província de València, al tauler d'edictes i en la pàgina web de l'Ajuntament; es concedirà un termini de 10 dies hàbils per a reclamacions. Estes reclamacions, si les haguera, seran acceptades o rebutjades en la resolució per la qual s'aproven les llistes definitives, dictada així mateix per l'Alcaldia Presidència i que es faran públiques, així mateix, en la forma indicada. La publicació de la resolució esmentada serà determinant dels terminis a l'efecte de possibles impugnacions o recursos.  
En el supòsit de no presentar-se cap reclamació, les llistes provisionals esdevindran automàticament en definitives, cosa que es farà constar en la Resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb audiència prèvia de l'interessat, es proposarà la exclusió d'este a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Quinta. Dels altres tràmits previs a la realització de les proves i del tribunal qualificador  
La composició del tribunal qualificador serà la següent:  
President: funcionari amb habilitació de caràcter estatal.   
Secretari: el de la corporació o funcionari al servici d'esta en qui delegue, amb veu i vot.  
Vocals: un representant de la Generalitat Valenciana, designat per l'òrgan competent de la corresponent conselleria.  
Dos funcionaris de carrera d'esta o d'una altra corporació, designats per l'Alcaldia  
Dos membres en representació dels funcionaris designats per la Junta de Personal.  
La pertinença als òrgans de selecció serà sempre a títol individual, i no podrà ostentar-se esta en representació o per compte de ningú. La designació dels membres del tribunal inclourà la dels respectius suplents, i es farà pública junt amb la llista provisional d'admesos i exclosos, en el Butlletí Oficial de la Província de València, al tauler d'edictes i en la pàgina web de l'Ajuntament.  
El tribunal podrà demanar els servicis dels assessors tècnics que considere oportuns per a analitzar qüestions concretes del procés selectiu. El tribunal podrà així mateix, i en qualsevol moment, requerir als aspirants que acrediten la seua personalitat, al fi de la qual hauran d'anar proveïts del document nacional d'identitat o un altre document acreditatiu.   
L'Ajuntament sol·licitarà dels òrgans corresponents la designació dels respectius representants, que haurà d'efectuar-se en el termini dels 20 dies següents a la recepció de la sol·licitud.  
La composició del tribunal serà tècnica i els vocals hauran de posseir un nivell de titulació o especialització iguals o superiors als exigits per a l'accés a les places convocades. Esta exigència de professionalització dels membres dels òrgans de selecció es configura com un mandat bàsic en la normativa vigent, per tant si dins de l'esfera de l'administració pública convocant no es disposa de personal suficient que reunisca este perfil, resultarà necessari acudir a la col·laboració o cooperació interadministrativa.  
Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervindre i notificaran esta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de la Llei esmentada.  
El tribunal no podrà constituir-se ni actuar sense l'assistència de més de la mitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que hi garantisquen l'orde corresponent en tot el no previst en estes bases, i per a l'adequada interpretació de les proves esmentades.  
En cada sessió del tribunal podran participar els membres titulars presents en el moment de la constitució i, si estan absents, els suplents, sense que puguen substituir-se entre ells en la mateixa sessió.   
Si constituït el tribunal i iniciada la sessió s'absenta el president, este designarà, d'entre els vocals concurrents, el qui li substituirà durant l'absència.  
A l'efecte del que disposa l'annex IV del Reial Decret 462/2002, de 24 de maig, el tribunal qualificador tindrà la categoria tercera de les recollides en aquell respecte de les assistències dels membres.  
Al tribunal li correspon el desenvolupament i qualificació de les proves selectives, estarà vinculat en la seua actuació a les presents bases i no podrà aprovar ni declarar que han superat les proves selectives un nombre d'aspirants superior al de places convocades.  
Les decisions s'adoptaran per majoria de vots.  
Sexta. Del calendari de les proves i de l'orde d'actuació  
La data, l'hora i el lloc del començament de les proves selectives s'anunciarà en el Butlletí Oficial de la Província de València, conjuntament amb la relació definitiva d'admesos i exclosos.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província de València. Estos anuncis hauran de fer-se públics pel tribunal al local on s'hagen realitzat les actuacions, al tauler d'edictes i en la pàgina web de l'Ajuntament.  
L'orde d'actuació dels aspirants en aquells exercicis que no puguen realitzar-se conjuntament serà l'alfabètic i començarà per l'aspirant la lletra del qual comence per la lletra Z, de conformitat amb el que disposa la Resolució de 23 d'abril 2008, de la Conselleria de Justícia, Interior i Administracions Públiques, per la qual es determina la lletra per a fixar l'orde d'intervenció dels aspirants a totes les proves selectives que se celebren durant l'any 2008, del conjunt de les administracions públiques valencianes, publicat en el Diari Oficial de la Generalitat número 5755, de 5 de maig del mateix any.  
Els opositors seran convocats per a cada exercici en crida única, excepte cas de força major degudament justificat i apreciat lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del dret a participar en este exercici i en els successius, per la qual cosa quedarà exclòs del procés selectiu.  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
Sèptima. Desenvolupament del procés selectiu  
A) Fase d'oposició  
Primer exercici: obligatori i eliminatori.  
Consistirà a desenvolupar per escrit, durant un període màxim d'una hora, un qüestionari de 50 preguntes tipus test, amb quatre respostes alternatives, de les que només una serà la correcta, sobre el programa annex a la convocatòria. La duració serà de 60 minuts.  
La fórmula de correcció serà:   
Respostes correctes netes = Nombre d'encerts - (Nombre d'errors/3)  
La puntuació d'este exercici serà de 0 a 10 punts, es necessitarà un mínim de cinc punts per a superar-lo.  
Segon exercici: obligatori i eliminatori.  
Consistirà en la superació d'un exercici o prova psicotècnica aptitudinal i de personalitat que permeta acreditar les condicions necessàries per a l'exercici del lloc de treball, i això en relació amb les funcions d'este.  
La qualificació d'este exercici serà d'apte o no apte.  
Tercer exercici: obligatori i eliminatori.  
Consistirà a demostrar els coneixements pràctics sobre maneig d'ordinador (Microsoft Office 2003), tant de tractament de textos com de fulls de càlcul en el temps i la forma que el tribunal determine.  
La puntuació d'este exercici serà de 0 a 10 punts, i serà necessari un mínim de cinc punts per a superar-lo.  
Quart exercici: obligatori i eliminatori.  
Consistirà a desenvolupar, per escrit, un tema a triar entre dos temes extrets a l'atzar pel tribunal entre els compresos en l'annex. La duració efectiva de l'exercici serà determinada el tribunal dins dels límits de mínim una hora i màxim una hora i mitja.  
La puntuació d'este exercici serà de 0 a 10 punts, serà necessari un mínim de cinc punts per a superar-lo.  
Quint exercici: obligatori i no eliminatori.  
Consistirà en la traducció del castellà al valencià i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat Valenciana. La duració d'este exercici serà de 30 minuts.  
La puntuació d'este exercici serà de 0 a 2 punts.  
Una vegada finalitzada la fase d'oposició, el tribunal, per mitjà d'un anunci, publicarà al lloc d'examen, al tauler d'edictes i en la pàgina web municipal, les llistes amb la qualificació final de la fase d'oposició, la quañ constituirà la llista dels aspirants que han superat la fase d'oposició i que han de passar a la fase de concurs.   
Als aspirants inclosos en la llista esmentada, se'ls concedirà un termini de 10 dies hàbils perquè presenten tots aquells documents acreditatius dels mèrits que s'aleguen.  
Després de baremar els mèrits, el tribunal exposarà, al tauler d'edictes i en la pàgina web municipal, la llista provisional dels aspirants amb la puntuació obtinguda en la fase de concurs, i els concedirà un termini de 10 dies hàbils perquè formulen les reclamacions que estimen pertinents.  
B) Fase de concurs  
La valoració de mèrits s'efectuarà d'acord amb el barem següent:  
1. Experiència professional. No es computaran mai els servicis que s'hagen prestat simultàniament amb altres també al·legats (màxim total 6 punts).  
· Servicis prestats en qualsevol administració pública de caràcter territorial en llocs del mateix nivell i naturalesa que els ofertats, en les modalitats de funcionari interí o contractat laboral, per mes complet de 0,05 punts.  
· Servicis prestats per compte d'altre en el sector privat amb funcions semblants als de les places convocades, per mes complet de 0,02 punts.  
L'experiència professional s'acreditarà d'acord amb els criteris següents:  
· Els treballs per a administracions públiques s'acreditaran sempre per mitjà de certificació oficial de l'òrgan competent  
· La resta dels treballs per compte d'altre, per mitjà del contracte de treball i la certificació o vida laboral. En el supòsit de contradiccions, preval la vida laboral.  
2. Coneixements del valencià. Seran avaluables els certificats expedits per la Junta Qualificadora de Coneixements de Valencià, segons el detall següent: oral (0,25); elemental (0,50); mitjà (0,75); superior (1).   
3. Formació personal. Màxim total que es pot obtindre: 3 punts.  
Titulació i diplomes.  
Es valoraran sempre que no constituïsquen requisits per a l'accés a la plaça. No es valoraran els títols acadèmics o diplomes imprescindibles per a la consecució d'altres de nivell superior que s'al·leguen com a mèrit (màxim parcial 1,50 punts).  
Llicenciatura: 1,50 punts.  
Diplomat universitari, cicle superior o equivalent: 1,00 punts.  
Títol de Batxiller, cicle de grau mitjà o accés a la universitat per a majors de 25 anys: 0,50 punts.  
Cursos de formació i perfeccionament.  
Es tindran en compte exclusivament aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir, que hagen sigut organitzats per l'Institut Valencià d'Administració Pública (IVAP), per escoles de formació de funcionaris, per universitats o qualsevol altre curs homologat per l'IVAP, així com cursos impartits per la Generalitat Valenciana, organismes oficials, organitzacions sindicals dins de plans de formació contínua o cursos homologats per l'Ajuntament (màxim parcial: 1,50 punts).  
La valoració s'efectuarà, segons la duració, d'acord amb l'escala següent:  
De 100 o més hores: 0,50 punts.  
De 75-99 hores: 0,40 punts.  
De 50-74 hores: 0,30 punts.  
De 30-49 hores: 0,20 punts.  
De 15-29 hores: 0,10 punts.  
Máximo parcial: 1,50 punts.  
Determinada la puntuació obtinguda per cada aspirant en la fase d'oposició, se sumarà l'obtinguda en la fase de concurs, a l'efecte de determinar la puntuació definitiva.  
Octava. De la relació d'aprovats i del nomenament  
La relació d'aspirants que han superat les proves es formarà amb els que hagen realitzat i superat tots els exercicis obligatoris, se sumarà per a cada un d'ells les puntuacions obtingudes en tots els exercicis i s'afegirà a esta puntuació el total de punts obtinguts en la fase de concurs. La relació esmentada començarà amb l'aspirant que haja obtingut d'esta manera la puntuació més alta i finalitzarà quan el nombre d'inclosos coincidisca amb el nombre de llocs convocats. Si el nombre d'aspirants relacionats d'esta manera fóra inferior al de places convocades, les no cobertes es declararan desertes. El tribunal no podrà declarar aprovats més aspirants que el total de places a cobrir en la convocatòria.  
El tribunal elevarà a l'Alcaldia proposta de nomenament com a funcionaris de carrera a favor dels aspirants aprovats.  
Es constituirà una borsa de treball derivada del procés selectiu amb aquells aspirants que hagen aprovat algun exercici de la fase d'oposició, en l'orde de prelació que els corresponga d'acord amb les puntuacions obtingudes i el major nombre d'exercicis superats. Quan procedisca cobrir amb caràcter temporal un lloc de treball per personal pertanyent a la borsa de treball, se citarà la persona que corresponga per torn per a acreditar la documentació requerida en el procés. Qui renuncie al lloc oferit serà exclòs de la borsa, excepte causa justificada. Es consideraran causes justificades aquelles especificades en l'article 14 de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de bosses d'ocupació temporal.  
Novena. De la presentació de documents  
Els aspirants proposats presentaran en el Departament de Personal durant el termini de 20 dies naturals comptador des de la data de publicació de la llista d'aprovats, els documents acreditatius de les condicions de capacitat i requisits exigits en la convocatòria.  
Davant de la impossibilitat, degudament justificada, de presentar els documents expressats podrà acreditar-se que es reunixen les condicions exigides en la convocatòria mitjançant qualsevol mitjà de prova admissible en dret.  
Els qui tingueren la condició de funcionaris públics estaran exempts de justificar documentalment les condicions i requisits ja demostrats per a obtindre el nomenament anterior.  
Els qui dins del termini indicat, i excepte casos de força major degudament acreditats, no presentaren la documentació corresponent o no reuniren els requisits exigits no podran ser nomenats i quedaran anul·lades totes les actuacions seues. En este cas, la Presidència de la corporació formularà una proposta a favor de l'opositor que haguera aprovat els exercicis de l'oposició i seguisca en l'orde de millor puntuació.  
Desena. Del període de pràctica  
Presentada per l'aspirant la documentació assenyalada en la base anterior, l'Alcaldia nomenarà funcionari en pràctiques l'aspirant proposat, en el termini de 30 dies naturals comptador des de l'endemà de la presentació de la documentació referida.  
El funcionari nomenat en pràctiques queda obligat a realitzar un mes de pràctiques durant el qual se li avaluarà en relació amb el treball desenvolupat en el lloc d'auxiliar administratiu, i haurà de superar-lo per a ser nomenat funcionari de carrera.  
Superat el període de pràctiques, l'aspirant proposat, prèvia formulació de jurament o promesa a què es referix l'article 32.c del Text Refós de la Llei de Funció Pública Valenciana, serà nomenat funcionari de carrera i prendrà possessió del càrrec.  
Els aspirants que no superen el curs de formació perdran tots els drets al nomenament seu com a funcionaris de carrera.  
Onzena. De les incidències  
El tribunal està autoritzat per a resoldre els dubtes que es presenten i adoptar els acords necessaris per al bon orde del procés selectiu en tot el no previst en estes bases.  
Dotzena. Dels recursos  
Contra les bases presents i la convocatòria corresponent, actes que esgoten la via administrativa, podrà optar-se per interposar un dels recursos següents:  
a) Amb caràcter potestatiu, recurs de reposició davant del mateix òrgan que el va dictar, i això en el termini d'un mes comptador des de l'endemà de la publicació en el diari de major difusió de l'anunci de l'extracte de les presents bases.  
Transcorregut un mes des de l'endemà de la interposició del recurs de reposició sense que este haja sigut resolt, podrà entendre's desestimat a fi de poder interposar el recurs contenciós administratiu, a elecció, davant dels jutjats del mateix orde de València, o davant del jutjat del contenciós administratiu del seu domicili, en el termini de sis mesos des de la desestimació esmentada.  
b) Recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del propi domicili del recurrent, dins del termini de dos mesos comptadors des de l'endemà de la publicació en el diari de major difusió de l'anunci de l'extracte de les presents bases.  
Tot això sense perjuí que es puga exercitar qualsevol altre recurs o acció que es tinga per convenient en defensa dels respectius interessos.  
Programa auxiliars administratius  
Tema 1. La Constitució espanyola del 1978. Antecedents. Característiques, estructura i contingut general. Procediments de reforma. Valors i principis constitucionals. Els drets i deures fonamentals. Garantia i tutela d'estos. La protecció jurisdiccional dels drets fonamentals de la persona. El recurs d'empara.  
Tema 2. Les Corts Generals. El procediment d'elaboració de les lleis. Classes de lleis. La funció financera de les Corts. La funció de control de les Corts. Òrgans de control dependents de les Corts Generals: el Defensor del Poble i el Tribunal de Comptes.  
Tema 3. El govern en el sistema constitucional espanyol. Integració i cessament. Funcions. L'estatut dels membres del govern. El president del govern. Govern i administració. Relacions entre el govern i el poder legislatiu. La responsabilitat política de govern. Moció de censura i qüestió de confiança.  
Tema 4. El poder judicial. Regulació constitucional de la justícia. L'organització de l'administració de justícia a Espanya: ordes jurisdiccionals. El Ministeri Fiscal. El Tribunal Constitucional en la Constitució i en la seua Llei Orgànica. El sistema espanyol de control de constitucionalitat de les lleis.   
Tema 5. L'organització territorial de l'Estat. Les comunitats autònomes en la Constitució espanyola. Els estatuts d'autonomia: elaboració, significat i contingut. Sistema constitucional de distribució de competències entre l'Estat i les comunitats autònomes. L'Estatut d'Autonomia de la Comunitat Valenciana. La Generalitat i les restants institucions valencianes. L'administració local valenciana. La reforma de l'estatut valencià.   
Tema 6. Principis constitucionals de l'administració pública espanyola. La personalitat jurídica de l'administració. La regulació de l'administració en la Llei de Règim Jurídic de les Administracions Públiques i del Procediment Administratiu Comú. El control de l'administració.   
Tema 7. L'administrat: concepte i classes. La capacitat dels administrats i les seues causes modificatives. Drets dels ciutadans davant de l'administració. Disposicions generals sobre els procediments administratius i normes reguladores dels distints procediments. Dies i hores hàbils. Còmput de terminis. Tramitació ordinària i tramitació d'urgència. Fases del procediment administratiu i intervenció dels administrats.   
Tema 8. L'acte administratiu. Concepte. Elements. Classes. Requisits: la motivació i forma. L'eficàcia dels actes administratius: el principi d'autotutela declarativa. La notificació: contingut, termini i pràctica. La notificació defectuosa. La publicació. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu.   
Tema 9. La revisió d'actes i disposicions per la pròpia administració: supòsits. Recursos administratius: principis generals. Actes susceptibles de recurs administratiu. Classes de recursos. Les reclamacions administratives prèvies a l'exercici d'accions civils i laborals. Procediments substitutius dels recursos administratius: conciliació, mediació i arbitratge.  
Tema 10. Objecte i àmbit d'aplicació de la Llei 30/2007, de 30 d'octubre, de Contractes del sector Públic. Normes específiques de contractació en les entitats locals. El contractista: capacitat, solvència, prohibicions, classificació. Procediments, formes i criteris d'adjudicació. Garanties. Perfeccionament i formalització del contracte. Execució i modificació dels contractes. Prerrogatives de l'administració. Extinció del contracte.   
Tema 11. L'Administració Local en la Constitució. Entitats que la integren. El principi d'autonomia local: significat, contingut i límits. La Carta Europea de l'Autonomia Local. El marc competencial de les entitats locals. El sistema electoral local. Elecció dels regidors i alcaldes. Qüestió de confiança i moció de censura en l'àmbit local.   
Tema 12. L'estatut dels membres electius de les corporacions locals: adquisició i pèrdua de la condició de membres de la corporació. Drets i deures. Els grups polítics.   
Tema 13. El municipi i els seus elements. L'organització municipal. Òrgans necessaris: l'alcalde, tinents d'alcalde, el ple, i la junta de govern local. Òrgans complementaris: comissions informatives i altres òrgans. Règim de sessions i acords dels òrgans de govern local. Actes, certificacions, comunicacions, notificacions i publicació dels acords.   
Tema 14. Singularitats del procediment administratiu en l'esfera local. La informació i participació ciutadana. El registre d'entrada i eixida de documents. Els recursos administratius i la revisió dels actes en via administrativa. Impugnació dels actes i acords locals i exercici d'accions.   
Tema 15. La potestat reglamentària de les entitats locals: reglaments i ordenances. Procediment d'elaboració i aprovació. El Reglament Orgànic Municipal. Els bans.  
Tema 16. Els béns de les entitats locals. Regulació jurídica. Classes. Béns de domini públic i béns patrimonials. Prerrogatives i potestats de les entitats locals en relació amb els seus béns. Els béns comunals. L'inventari. El patrimoni municipal de sòl, concepte, integració, finalitat i destí.   
Tema 17. Les formes d'activitat de les entitats locals. Servicis públics locals. L'activitat de foment en l'esfera local. Les subvencions locals. La intervenció administrativa local en l'activitat privada: llicències i autoritzacions administratives, classes. Especial referència a la llicència urbanística: actes subjectes, naturalesa i règim jurídic.   
Tema 18. La funció social de la propietat i l'estatut de la propietat del sòl: principis generals. Contingut del dret de propietat del sòl: facultats, deures i càrregues. Situacions bàsiques del sòl i el seu règim d'utilització. La classificació del sòl i el seu règim urbanístic. L'activitat de planejament i ordenació urbanística en la legislació valenciana. La publicació, vigència i executivitat dels plans. Efectes de l'aprovació. Modificació i revisió de plans.   
Tema 19. El pressupost general de les entitats locals: concepte i contingut. Especial referència a les bases d'execució del pressupost. L'elaboració i aprovació del pressupost general. L'estructura pressupostària. Les modificacions de crèdit: classes, concepte, finançament i tramitació. L'execució del pressupost de gastos i d'ingressos: les seues fases. La liquidació del pressupost.   
Tema 20. El personal al servici de les entitats locals. Regulació jurídica. Classificació. Funcionaris amb habilitació de caràcter estatal i funcionaris propis de les corporacions locals. Personal laboral i personal eventual. Selecció del personal i provisió de llocs de treball. Adquisició i pèrdua de la condició de funcionari. Drets, deures i incompatibilitats dels empleats públics. Règim disciplinari.   
Albal, 23 de febrer de 2009.- L'alcalde president de la corporació: Ramón Marí Vila.